Diari Oficial de la Generalitat Valenciana


Sumari del DOGV 5691, del 30-01-2008 (2008/719)

Informació pública de l'aprovació definitiva del Programa d'Actuació Integrada i Projecte d'Urbanització de la Unitat d'Execució 3.
-----------------------------------------------------------------------------------------------------------------------------------

### Dades del document

Número de DOGV
:   5691

Data del DOGV
:   30-01-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/719


Data del document
:   09-01-2008

Organisme emissor
:   Ajuntament de Benijofar

Tipus de document
:   Informació Pública

Descriptors 

:   * Benijófar
    * administració local
    * pla d'urbanisme

Informació pública de l'aprovació definitiva del Programa d'Actuació Integrada i Projecte d'Urbanització de la Unitat d'Execució 3. [2008/719]  
De conformitat amb el que disposa l'article 60 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú es publica la part dispositiva de l'acord plenari de l'Ajuntament de Benijófar, en sessió que tingué lloc el dia 20 de desembre de 2007, on es va acordar l'aprovació definitiva del Programa d'Actuació Integrada de la Unitat d'Execució 3 del Pla General Municipal d'Ordenació (PGMO) de Benijófar i aprovació definitiva del Projecte d'Urbanització de la Unitat d'Execució 3 del PGMO de Benijófar, la part dispositiva del qual es transcriu a continuació:  
«Acords  
Primer. Aprovar definitivament el Programa d'Actuació Integrada de la Unitat d'Execució 3 del PGOU, redactat per IAC Romero y Ros, SL, gestió directa.  
Segon. Aprovar definitivament el Projecte d'Urbanització de l'esmentada Unitat d'Execució per un import d'1.642.513,72 €, subscrit per IAC Romero y Ros, SL.  
Tercer. Notificar-ho a totes les persones interessades o afectades en este expedient.  
Quart. Remetre el programa per al desenvolupament d'actuacions integrades una vegada aprovat definitivament, a l'efecte d'inscriure'l en el Registre de Programes i Agrupacions d'Interés Urbanístic de la conselleria de Territori i Habitatge. La remissió d'este habilita per a la publicació de l'acord d'aprovació definitiva, d'acord amb el que disposa l'article 145.2 de la LUV.  
Cinqué. Facultar l'alcalde president, perquè duga a terme tots els actes necessaris amb vista a l'execució d'este acord.»  
Esta resolució, que posa fi a la via administrativa, es pot impugnar exercint, de manera optativa i no simultània, un dels recursos següents:   
a) Recurs de reposició, que s'haurà d'interposar davant del mateix òrgan que ha dictat la resolució, en el termini d'un mes comptador a partir de l'endemà d'aquell en què haja rebut esta notificació, amb els requisits exigits en l'article 110 de la Llei 30/1992, de 26 de novembre, i de conformitat amb el que determinen els articles 116 i 117 del mateix text legal.   
La resolució d'este recurs haurà de ser-li notificada en el termini d'un mes, i contra la dita resolució expressa, es podrà interposar un recurs contenciós administratiu en el termini de dos mesos comptadors des de la notificació. En el cas que no reba la notificació de la resolució del recurs de reposició en el termini d'un mes des de la seua interposició, haurà d'entendre'l desestimat per silenci administratiu i, en este cas, podrà interposar recurs davant de la jurisdicció contenciosa administrativa en el termini de sis mesos.   
b) Recurs davant de la jurisdicció contenciosa administrativa que haurà de formular en el termini de dos mesos comptadors des de l'endemà de la recepció d'esta notificació davant dels jutjats contenciosos administratius d'Elx. Sense perjuí que puga exercitar, si és el cas, qualsevol altre que estime procedent.  
Cosa que es fa pública perquè se'n prenga coneixement.  
Benijófar, 9 de gener de 2008.- L'alcalde president: Daniel Padilla Villa.